Dandré & Dioné Moolman – Troue van die Jaar
Dandré & Dioné Moolman
Die volgende kort video vang elke spesiale oomblik van ons troudag so mooi vas: https://www.facebook.com/annegracephotographycom/videos/733358457538316/
Ons liefdesverhaal het begin toe ons oorkant mekaar in dieselfde kompleks ingetrek het. Ons het tot oggendure in die oprit koffie gedrink en gesels asof ons mekaar al jare geken het. Daar was net dadelik 'n gevoel van tuiste en rustigheid wanneer ons bymekaar was. Die gevoel van "Dis die een" bestaan regtig.
Ons het 'n dag saam olifante "gewen" en selfs 'n bewys van ons prys ontvang (of so het ek gedink, min wetend dat ons niks gewen het nie, maar dat alles haarfyn beplan was). Terwyl ons langs die rivier gestap het, het 'n olifant 'n mandjie vir ons gebring waarin my ring was. Ek het daardie dag vir die eerste keer in my lewe gevoel hoe dit voel om na my asem te snak!
Ons het ons sprokies-wintertroue beplan vir 23 Mei 2020, maar moes ons troudag en wittebrood uitstel na 3 Oktober 2020 a.g.v. Covid, steeds onseker of dit sou plaasvind. 12 Dae voor ons groot dag, het ons gehoor dat ons kon voortgaan. Ons was kinderlik opgewonde en só bly dat ons vasgebyt het, aanhou beplan het en hoopvol gebly het.
3 Oktober het aangebreek. Mistig, bewolk, koel, die mooiste dag. Toe het ons, ons stukkie "wintertroue" in die somer. Terwyl ons foto's geneem het, het die son vir die paar minute wat hy gesak het, vir die eerste keer die dag uitgekom.
Dit was die emosioneelste, mooiste, lekkerste dag saam geliefdes en die teenwoordigheid van God kon elke oomblik gevoel word.